Diari Oficial de la Generalitat Valenciana


Sumari del DOGV 9824, del 09-04-2024 (2024/2874)

RESOLUCIÓ de 27 de març de 2024, del conseller d'Agricultura, Ramaderia i Pesca, per la qual es proveïxen pel sistema de lliure designació els llocs vacants 39, 27845 i 27088 anunciats per la convocatòria 3/2024, Resolució de 17 de gener de 2024, de la Direcció General de Funció Pública (DOGV 9773 de 24/01/2024).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9824

Data del DOGV
:   09-04-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/2874


Data del document
:   27-03-2024

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Ramaderia i Pesca
    * Conselleria d'Agricultura, Ramaderia i Pesca

RESOLUCIÓ de 27 de març de 2024, del conseller d'Agricultura, Ramaderia i Pesca, per la qual es proveïxen pel sistema de lliure designació els llocs vacants 39, 27534 i 27341 anunciats per la convocatòria 3/2024, Resolució de 17 de gener de 2024, de la Direcció General de Funció Pública (DOGV 9773 de 24/01/2024).  
 [2024/2874]  
  
Vists els informes preceptius i vinculants de la Direcció General de Funció Pública de 20 de febrer de 2024, sobre compliment dels requisits de les persones participants en la provisió dels llocs de treball 39 director/a territorial, 27706 cap del Servei de Seguretat i Control de la Producció Agrària, i el lloc 27564 cap del Servei de Pagaments Directes i Sol·licitud Única de la convocatòria 3/2024, Resolució de 17 de gener de 2024, de la Direcció General de Funció de la Pública (DOGV 9773, 24.01.2024), per a la provisió, pel procediment de lliure designació, dels llocs de treball de naturalesa funcionarial en la Conselleria d'Agricultura, Ramaderia i Pesca i d'acord amb els informes de 29 de febrer de 2024, 5 i 11 de març de 2024 emesos pels centres directius als quals estan adscrits els llocs de treball:  
  
Respecte al lloc de treball número 39 director/a territorial, es considera que la persona més idònia per a l'exercici del lloc és María Dolores Escandell Doménech, atés que ha exercit durant més de 20 anys llocs de direcció -amb diferents qualitats competencials-, que permet inferir la seua aptitud per a proposar mesures, executar i portar a la pràctica les directrius que provinguen dels responsables del departament en el marc dels programes i polítiques públiques establides i assumir la responsabilitat de les seues decisions. Així com planificar, optimitzar i, si és el cas, coordinar, els recursos vinculats a l'organització per a aconseguir els resultats.  
Quant al lloc de treball número 27023 cap del Servei de Seguretat i Control de la Producció Agrària, s'han presentat dos candidats, a la vista de l'experiència professional en les matèries incloses en les competències del Servei de Seguretat i Control de la Producció Agrària, així com la trajectòria com a funcionari des de la seua incorporació, el candidat idoni és Alfredo Gala Vela que ha ocupat en diferents moments llocs relacionats amb les funcions d'inspecció i control en l'àmbit agroalimentari, demostrant en tot moment mèrits, dedicació i qualitats per a la gestió de grups de treball.  
  
Finalment, per al lloc de treball 27718 cap del Servei de Pagaments Directes i Sol·licitud Única, l'únic candidat ha sigut Gonzalo Garcia Ferrandis, que és la persona més idònia per a ocupar-lo amb caràcter definitiu, atesos els seus coneixements i experiència, així com les seues habilitats sobre planificació i coordinació d'equips tècnics en haver desenvolupat el seu treball en llocs de cap de secció, vinculades a la gestió de polítiques agràries. Actualment, participa de manera activa, com a responsable, en la preparació de les aplicacions informàtiques, normativa, formació i configuració dels equips tècnics que hauran de gestionar les diferents línies d'ajuda i pagaments vinculats a la Política Agrària Comuna (PAC) mitjançant el Pla estratègic nacional corresponent a partir de l'any 2024.  
Per tot el que s'ha exposat i de conformitat amb el que disposen els articles 110 i 115 de la Llei 4/2021, de 16 d'abril, de la Generalitat, de la funció pública valenciana, i l'article 62 del Decret 3/2017, de 13 de gener, del Consell, que aprova el Reglament de selecció, provisió de llocs de treball i mobilitat del personal de la funció pública valenciana, en virtut de la competència legalment conferida, resolc  
  
Primer  
Nomenar María Dolores Escandell Doménech, funcionària de carrera, del grup A1-01 amb DNI \*\*\*4136\*\*, com a directora territorial, lloc de treball número 39, grup A1, sector indistint (G/E), nivell competencial nivell 30 i complement específic E050.  
  
Segon  
Nomenar Alfredo Gala Vela, funcionari de carrera, del grup A1-04-12 amb DNI \*\*\*9892\*\*, com a cap del Servei de Seguretat i Control de la Producció Agrària, lloc de treball número 27637, grup A1, sector indistint (G/E), nivell competencial nivell 28 i complement específic E050.  
  
Tercer  
Nomenar Gonzalo Garcia Ferrandis, funcionari de carrera, del grup A1-04-07 amb DNI \*\*\*7973\*\*, com a cap del Servei de Pagaments Directes i Sol·licitud Única, lloc de treball número 27635, grup A1, sector indistint (G/E) nivell competencial nivell 28 i complement específic E050.  
El cessament en l'actual lloc de treball de les persones interessades es produirà d'ofici el mateix dia en què es publique la present resolució en el Diari Oficial de la Generalitat Valenciana.  
La presa de possessió es produirà l'endemà de la publicació d'aquesta resolució en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptat des de l'endemà de la seua notificació o bé recurs contenciós administratiu davant el jutjat Contenciós Administratiu de València, o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació. Tot això de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
  
València, 27 de març de 2024.- El conseller d'Agricultura, Ramaderia i Pesca: José Luis Aguirre Larrauri.